Publication: Magyar Közlöny
Issue: MK-2002-144 (Year: 2002, Number: 144)
Era: 1990-2004
Section: a 22/2002. (XI. 22.) GKM rendelethez
Paragraph Index: 326

16. A tengeri, vasúti és közúti tartálykocsikból történõ lefejtésénél alkalmazott fogadó mérõrendszerek 16.1. Tengeri, vasúti és közúti tartálykocsikból lefejtett folyadékok térfogatának mérésére szánt mérõrendszereknél be kell építeni egy közbensõ tartályt, amelyben a folyadék szintje határozza meg az átadás-átvételi pontot. Ezt a közbensõ tartályt meg lehet tervezni úgy, hogy elvégezze a gáz kiküszöbölését. 16.1.1. Vasúti és közúti tartálykocsik esetében a közbensõ tartálynak automatikusan fenn kell tartania egy állandó szintet, amely látható, vagy egyébként más módon észlelhetõ egy mérési ciklus indításakor és befejezésekor. Az állandó szint megengedett eltérései egy olyan térfogatnak feleljenek meg, amely nem több, mint a legkisebb kiadható mennyiségre legnagyobb megengedett hiba. 16.1.2. Tengeri tartályhajók esetében az állandó szint automatikus fenntartását nem szükséges biztosítani; ha nincs ilyen elõírás, akkor a tartalom változásának mérhetõnek kell lennie. Ha a tengeri tartályt a tartály aljában elhelyezett szivattyúval ürítik ki, akkor a közbensõ tartályt csak a feltöltés kezdetén és végén kell használni. 16.1.3. A 16.1.1. és 16.1.2. pontok szerinti esetekben a közbensõ tartály átmérõje olyan legyen, hogy a legkisebb kiadható mennyiség mellett a legnagyobb megengedett hibával egyenlõ mennyiség legalább 2 mm szintkülönbségnek feleljen meg.

Source: https://magyarkozlony.hu/hivatalos-lapok/4d802452610a683a027fb957d1a57ae4e1f111aa/dokumentumok/18f8a50d70e4a191f8c2dc2ce163ba821cc1ea1a/letoltes